Eron konstitutsiyasi posbonlari kengashi yadro dasturi bo‘yicha bitimni ma’qulladi

Eron konstitutsiyasi posbonlari kengashi 14-oktabr, chorshanba kuni Tehronning xalqaro vositachilar “oltiligi” bilan Eron yadro dasturi bo‘yicha bitimini amalga oshirish haqidagi qonun loyihasini tasdiqladi, deya xabar bermoqda “Vedomosti” Eron davlat televideniyesiga tayanib.

Eronda ushbu kengash tasdig‘ini olish qonun loyihalarining kuchga kirishidan oldingi so‘nggi bosqichdir.
13-oktabr, seshanba kuni Eron yadro dasturi  bo‘yicha bitimning bajarilishi haqidagi qonun loyihasi Eron parlamenti deputatlari tomonidan ma’qullangan edi. 161 nafar qonun chiqaruvchi hujjatni yoqlab ovoz berdi, 59 kishi qarshi chiqdi, 13 deputat betaraf qoldi.
Kelishuv 14-iyulda Avstriya poytaxti Venada Eron va xalqaro vositachilar oltiligi (BMT Xavfsizlik kengashining besh nafar doimiy a’zosi va Germaniya) o‘rtasida tuzilgandi. Hujjat Eron yadro dasturining tinchlikparvar ko‘rinishda bo‘lishini kafolatlashi, buning evaziga Tehrondan barcha xalqaro va bir tomonlama sanksiyalar olib tashlanishi lozim.
18-oktabrda kelishuv kuchga kirishi va tomonlar zimmalariga olgan majburiyatlarni bajarishni boshlashi kutilmoqda.